Dele van Jhb nog sonder krag ná stormsVerskeie Johannesburgse buurte was spierwit van die hael. (Foto: Zulu Sunshine/Twitter) Inwoners van verskeie Johannesburgse buurte sit al ure lank sonder krag nadat hewige haelstorms kraginfrastruktuur in die stad beskadig het. City Power, Johannesburg se kragverskaffer, het Dinsdagoggend sowat 2 500 oproepe ontvang oor kragonderbrekings in die stad. Beeldmateriaal van die storm is wyd op sosiale media gedeel en wys hoe paaie in riviere verander het, grasperke wat spierwit lê van die hael en boomtakke wat die strate vol lê. “Hewige storms het sommige elektriese infrastruktuur beskadig, kragpale omgegooi, transformators verspoel en bome op elektrisiteitskabels laat val,” sê Isaac Mangena, woordvoerder van City Power. “Ons verwag ook dat baie kabels en broodnodige toerusting in die volgende paar dae onklaar gaan raak weens minisubstasies wat oorstroom en geboue wat waterskade opgedoen het.” Die gebiede wat die swaarste getref is, is Roodepoort, Midrand, Randburg, Alexandra, Hursthill en Lenasia. Bome het ook oor verkseie paaie geval. (Foto: Mmamphago/Twitter) City Power is sedert die storm onder “geweldige druk” terwyl sy spanne spook om kragtoevoer te herstel. Van die spanne kon egter nie vanoggend by die beskadigde infrastruktuur uitkom nie, aangesien paaie in daardie stadium nog onder water of met puin bedek was. Die maatskappy het egter sy spanne se kapasiteit aangevul om die agterstande so gou moontlik te pak. Die Suid-Afrikaanse Weerdiens (SAWD) het voor die verwoestende storm gemaan dat die oostelike dele van die land, waaronder ook Gauteng, hewige donderbuie kan verwag en het gewaarsku teen die moontlikheid van hael en sterk wind. Die weerdiens het opnuut gewaarsku dat donderstorms Dinsdag oor Gauteng, Noordwes, Limpopo, Mpumalanga en die Vrystaat verwag kan word. Dele van die Oos-Rand, eMalahleni (Witbank), Middelburg, Krugersdorp, Vaalwater en Vereeniging kan Dinsdag ook haelstorms en sterk wind ondervind. Car park, Streetlamp, trees knocked over in Northcliff and surrounds! #hailstorm #hail #Joburg pic.twitter.com/hQaOSod106 — ????????El ???????? (@El123V) December 5, 2022 Today nature decided our swimming pool was too clean and our tree didn't deserve to be standing upright anymore. Also that we needed a lake at the bottom of the garden apparently! #JHBWeather #hailstorm pic.twitter.com/pwSAbb97Yt — @tweetyberdey (@tweetyberdey) December 5, 2022 Scenes from Joburg today #hailstorm pic.twitter.com/6xTDEG75wv — Shakeel Garda (@ShakeelGarda) December 5, 2022